

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**4. REDNA SEJA OS**

Točka 13

**Obravnava predloga nove ekonomske cene pomoči na domu in oblikovanje cene za uporabnika**

*Poročevalki: Irena vozlič Stjepčević, direktorica Lambrechtovega doma*

*Metka Hrastnik, vodja finančno računovodskega sektorja v domu*

**Obrazložitev:**

Pomoč družini na domu je oblika socialno varstvene oskrbe prebivalcev, ki obsega socialno oskrbo upravičencev v primeru invalidnosti, starosti in v drugih primerih, ko socialna oskrba lahko nadomesti institucionalno varstvo in mobilno pomoč.

Socialna oskrba na domu je namenjena upravičencem, ki imajo zagotovljene bivalne in druge pogoje za življenje v svojem bivalnem okolju, zaradi starosti, invalidnosti ali kronične bolezni pa se ne morejo oskrbovati in negovati sami, njihovi svojci pa take oskrbe in nege ne zmorejo ali zanju nimajo možnosti. Gre za različne oblike organizirane praktične pomoči in opravil, s katerimi se upravičencem za določen čas ali dolgotrajno nadomesti potrebo po institucionalnem varstvu v zavodu, v drugi družini ali v drugi organizirani obliki.

Storitev obsega:

* + - pomoč pri temeljnih dnevnih opravilih, kamor sodijo naslednja opravila: pomoč pri oblačenju, slačenju, pomoč pri umivanju, hranjenju, opravljanju osnovnih življenjskih potreb, vzdrževanje in nega osebnih ortopedskih pripomočkov,
    - gospodinjsko pomoč, kamor sodijo naslednja opravila: prinašanja enega pripravljenega obroka ali nabava živil in priprava enega obroka hrane, pomivanje uporabljene posode, osnovno čiščenje bivalnega dela prostorov z odnašanjem smeti, postiljanje in osnovno vzdrževanje spalnega prostora,
    - pomoč pri ohranjanju socialnih stikov, kamor sodijo naslednja opravila: vzpostavljanje socialne mreže z okoljem, s prostovoljci in s sorodstvom, spremljanje upravičenca pri opravljanju nujnih obveznosti, informiranje ustanov o stanju in potrebah upravičenca ter priprava upravičenca na institucionalno varstvo.

Upravičenec je upravičen do pomoči na domu, če potrebuje najmanj dve opravili iz dveh različnih sklopov opravil iz prejšnjega odstavka.

Pomoč na domu za občino Vitanje pogodbeno izvaja Lambrechtov dom, Po podatku iz decembra je bilo za 14 občanov opravljenih 406 ur. Odhodek v letu 2018 je znašal 58.067,65 EUR, kar je 6,6% povečanje glede na leto 2017.

**Predlagani sklep:**

Kot v vlogi za izdajo soglasja k ceni – pomoč družini na domu.